**ОТЧЕТ**

**по изпълнението на Националната програма „Цифрова България 2025“**

**и пътната карта към нея към декември 2022 г.**

**Съдържание**

[1. Справка и обобщени изводи от изпълнението на Националната програма „Цифрова България 2025“ и пътната карта към нея към декември 2022 г. 2](#_Toc124780657)

[2. Мониторинг - Индекс за навлизането на цифровите технологии в икономиката и обществото (DESI) 3](#_Toc124780658)

[**Човешки капитал -** *включва индикатори които се отнасят до базови и задълбочени умения. Цифровите умения са решаваща част от усвояването на ИКТ. Те изглеждат като критичен недостиг в развитието на цифровизираната икономика* 9](#_Toc124780659)

[Поне базови цифрови умения 9](#_Toc124780660)

[**Свързаност -** *с най-голямо влияние върху цифровата трансформация в ЕС. Широколентовата скорост има позитивен ефект върху БВП. Затова тази област включва индикатори които измерват цифровата инфраструктура и качеството на свързаността* 9](#_Toc124780661)

[Гигабитов интернет за всеки/фиксирани мрежи с много голям капацитет 9](#_Toc124780662)

[**Интеграция на цифровите технологии -** *покрива цифровизацията на бизнеса и електронната търговия. Факторите, движещи цифровата трансформация, идват както от страна на гражданите, така и от страна на бизнеса, където решенията и моделите се прилагат за нарастващ брой клиенти* 9](#_Toc124780663)

[МСП с базово/основно ниво на цифров интензитет 9](#_Toc124780664)

[**Цифрови обществени услуги за граждани и бизнес** 9](#_Toc124780665)

[3. Цифрова трансформация и икономически растеж чрез използване на DESI 10](#_Toc124780666)

[4. Поглед към предстоящото - цифрова трансформация на ЕС до 2030 г. 11](#_Toc124780667)

[**Цифров компас за 2030 г.: Как да начертаем пътя към цифровото бъдеще на ЕС?“** 11](#_Toc124780668)

[**Политическа програма на ЕС до 2030 г. „Цифрово десетилетие“** 11](#_Toc124780669)

[**Европейска декларация относно цифровите права и принципи за цифровото десетилетие** 12](#_Toc124780670)

[5. Приложения 14](#_Toc124780671)

Настоящият отчет дава информация за изпълнението на Националната програма „Цифрова България 2025“ и Пътната карта към нея, приети с РМС № 730 от 5.12.2019 г., които се актуализират на годишна база. Традиционно към ежегодния отчет прилагаме полезна информация и статистически данни за изминалата година. Разглежда се накратко и потенциала на ИТ сектора в България за икономически растеж, както и рамката на новата европейска цифрова политика до 2030 г.

# Справка и обобщени изводи от изпълнението на Националната програма „Цифрова България 2025“ и пътната карта към нея към декември 2022 г.

Изпълнението на мерките от Пътната карта към Националната програма „Цифрова България 2025“ се отчита с натрупване. Някои от изпълнените мерки към декември 2022 г. може да са имали отложени срокове във времето. Новите мерки може да са вече в процес на изпълнение.

**Обобщени** **изводи и важни статистически маркери**:

* Отпадането на мерки или удължаването на срока на някои от мерките се дължи на липса на финансиране, структурни промени, актуализация на стратегически документи, епидемиологична обстановка или административни причини
* **Процентът на хората, които никога не са използвали интернет у нас намалява и е 12,8 за 2022 г.** според НСИ, при 17% през 2021 г. и 20,9 % за 2020 година
* През **2022 г. 87.3% от домакинствата в България имат достъп до интернет в домовете** си, което е с 3.8 процентни пункта повече в сравнение с предходната година. Запазва се тенденцията на ежегодно нарастване на относителния дял на домакинствата с достъп до интернет, като през периода 2013 - 2022 г. относителният им дял се е увеличил с 33.6 процентни пункта (*НСИ*)
* Проникването на фиксиран широколентов достъп по население за 2021 г. бележи ръст от 4 пункта спрямо предходната година и вече е 34,5% (*КРС*). Причината е значителния спад в данните на НСИ за броя на населението и домакинствата съгласно предварителната оценка от проведеното през 2021 г. от НСИ преброяване на населението: <https://www.nsi.bg/sites/default/files/files/pressreleases/Census2021_predvaritelna_ocenka.pdf>
* Все още е малък процентът на хората, които използват интернет за взаимодействие с органите на държавната и местната власт (34%) при 65% за ЕС през 2021 г.
* Предприятията все още срещат трудности при намирането на квалифициран персонал, за да осъществяват иновации и да се разрастват
* България достига 63 % при цялостното разпространение на широколентовия достъп до интернет сред домакинствата с абонамент (средна стойност за ЕС: 78 %), като също така изостава при разпространението на фиксиран широколентов достъп до интернет със скорост поне 100 Mbps (22 %, при средно 41 % за ЕС) през 2021 г.
* Увеличен е делът – почти една трета (32%), от малките и средните предприятия, които продават онлайн не само в България, но и в други страни от Европейския съюз. Това показва значителна интернационализация на предприятията, които са онлайн и може да се счита за един от позитивните ефекти на пандемията. За сравнение по-малко от 5% от всички предприятия в икономиката изнасят (*Приложение 4*: Иновации в България 2022)

# [Мониторинг - Индекс за навлизането на цифровите технологии в икономиката и обществото (DESI)](https://digital-strategy.ec.europa.eu/en/policies/desi)

**Доклад за България 2022:** <https://digital-strategy.ec.europa.eu/en/policies/desi-bulgaria>

[Analyse one indicator and compare breakdowns — Digital Scoreboard - Data & Indicators (digital-agenda-data.eu)](https://digital-agenda-data.eu/charts/analyse-one-indicator-and-compare-breakdowns#chart={%22indicator-group%22:%22ebusiness%22,%22indicator%22:%22e_ai_tany%22,%22breakdown-group%22:%22total%22,%22unit-measure%22:%22pc_ent%22,%22time-period%22:%222021%22,%22ref-area%22:[%22BG%22,%22EU%22]})

|  |  |  |
| --- | --- | --- |
|  **индекс**  |  **България** | **ЕС** |
|  DESI | място ЕС 27 | резултат | резултат |
| DESI 2022 | 26 | 37,7 | 52,3 |
| DESI 2021 | 26 | 36,8 | 50,7 |
| DESI 2020 | 28 | 36,4 | 52,6 |
| DESI 2019 | 28 | 33,8 | 49,4 |
| DESI 2018 | 27 | 33,5 | 46,5 |

**Структура на DESI**

|  |
| --- |
|  **политически области и измерения /дименсии** |
| 1 | Човешки капитал | Умения на интернет ползвателите и напреднали цифрови умения |
| 2 | Свързаност | Разпространение и ползване на фиксиран широколентов интернет , покритие с фиксиран широколентов интернет, мобилен широколентов интернет и цени на широколентовия интернет |
| 3 | Внедряване/интеграция на цифрови технологии | Цифровизация на бизнеса и е-търговиа |
| 4 | Цифрови обществени услуги | Е-управление |

**Детайлизация**

|  |  |
| --- | --- |
| **политическа област и измерение/дименсия** | **индикатор/показател** |
| Човешки капитал |  умения на интернет ползвателите | поне базови цифрови умения |
|  над базови цифрови умения |
|  поне базови умения за създаване на цифрово съдържание |
|  напреднали умения и развитие | ИКТ специалисти |
|  ИКТ специалисти жени |
|  предприятия предоставящи ИКТ обучение |
|  завършили ИКТ образование |
| Свързаност | Разпространение и ползване на фиксиран широколентов интернет  |  общо разпространение и ползване на фиксиран широколентов интернет |
|  разпространение и ползване на фиксиран широколентов интернет поне със 100 Mbps |
|  разпространение и ползване на интернет поне с 1 Gbps |
| покритие с фиксиран широколентов интернет, | широколентово покритие с бърз/NGA интернет |
|  покритие с фиксирани мрежи с много голям капацитет/VHCN |
|  мобилен широколентов интернет |  5G честотен спектър |
|  5G покритие |
| разпространение и ползване на мобилен широколентов интернет |
| цени на широколентовия интернет | 2d1индекс на цените на широколентовия интернет |
| Внедряване/интеграция на цифровите технологии |  цифров интензитет  | МСП с поне базово ниво на цифров интензитет |
| Цифрови технологии за бизнеса | Електронно споделяне на информациь |
| Социални медии |
| Големи данни |
| облак |
| ИИ |
| ИКТ за устойчива околна среда |
| Е-фактури |
|  е-търговия | МСП които продават онлайн |
| Оборот на е-търговия |
| Трансгранични онлайн продажби |
| Цифрови обществени/публични услуги | е-управление  | Ползватели на е- управление |
| Предварително попълнени формуляри |
| Цифрови обществени услуги за граждани |
| Цифрови обществени услуги за бизнес |
| Отворени данни |

**Важно! Индексът се преизчислява за всички ДЧ за предишни години, за да отрази промените в избора на индикатори и корекциите, направени в основните данни. Поради това резултатите и класирането на държавите може да се променя в сравнение с предишни публикации.**

С DESI са възможни четири основни вида анализ:

* **Обща оценка на изпълнението**: за получаване на обща характеристика на представянето на отделните държави-членки чрез наблюдение на техния общ индексен резултат и резултатите на основните измерения на индекса
* **Фокусиране върху детайлите/Zooming-in** за определяне на областите, в които представянето на държавите членки може да бъде подобрено чрез анализиране на оценките на подизмеренията на индекса и отделните показатели.
* **Проследяване**: за оценка дали има напредък във времето
* **Сравнителен анализ**: групиране на държавите-членки според техните индексни резултати, сравняване на държави в сходни етапи на цифрово развитие, за да се подчертае необходимостта от подобрение в съответните области на политиката. DESI е разработен в съответствие с насоките и препоръките в „Наръчник за конструиране на съставни индикатори: методология и ръководство за потребителя“ на OECD/JRC . Данните, включени в индекса, са събрани предимно от съответните органи на държавите-членки от Европейската комисия (Генерална дирекция за комуникационни мрежи, съдържание и технологии, както и Евростат) и от ad hoc проучвания, стартирани от Комисията.

DESI следи четирите основни области на Политическа програма Цифрово десетилетие 2030. Това не са изолирани области, които допринасят отделно за цифровото развитие, а са взаимосвързани.

**Повечето данни в DESI са събрани директно от националните статистически офиси и Евростат.Националният статистически институт в България е член на РГ в Евростат и събира аналогични на Евростат данни. НСИ не събира данни за ИКТ сектор! Такива данни за България дава ЕК/JRC**

**Източници на данните**

|  |  |
| --- | --- |
| **Източник на данните** | **Процес на събиране на данните** |
| Евростат/Естат  | Данни събирани и валидирани от националните статистически служби или от Евростат |
| Комитет по съобщенията/ СОСОМ | Данни събирани и валидирани от националните регулаторни органи/от експерти по данни определени от членовете на СОСОМ във всяка ДЧ  |
| Проучвания на широколентовото покритие | Данни събирани от IНS Markit, Omdia и Point Topic и валидирани от националните регулаторни органи/от експерти по данни определени от членовете на СОСОМ във всяка ДЧ  |
| Проучвания на цени на дребно за широколентов интернет | Данни събирани от Empirica и валидирани от националните регулаторни органи/от експерти по данни определени от членовете на СОСОМ във всяка ДЧ |
| Сравнителен анализ на електронното управление | Данни събирани и валидирани от съответните министерства във всяка ДЧ |
| Проучване на бизнеси за използване на цифрови технологии | Данни събирани от Ipsos и iCite ; резултатите от проучванията се преглеждат от Стратегическата група по цифров единен пазар |
| Европейски портал за данни  | Данни събирани от Capgemini от съответните министерства във всяка ДЧ  |

**Тегловни части**

Четирите политически области са от еднаква важност, което рефлектира в еднакви тегловни части

|  |  |
| --- | --- |
| **Политически области** | **Тегловни части** |
| Човешки капитал | 25% |
| Свързаност | 25% |
| Интеграция/внедряване на цифровите технологии | 25% |
| Цифрови обществени/публични услуги | 25% |

**Тегловни части на подизмеренията**

По-голямата част от отделните индикатори в рамките на всяко подизмерение се считат за еднакво важни и следователно се претеглят еднакво в рамките на съответното подизмерение

|  |  |
| --- | --- |
|  **Политически области и индикатори**  | **тегловни части** |
| **Човешки капитал** |
|  | Умения на интернет ползвателите | 50% |
|  | Напреднали умения и развитие | 50% |
| **Свързаност**  |
|  | Разпространение и ползване на фиксиран широколентов интернет  | 25% |
|  | Покритие с фиксиран широколентов интернет, | 25% |
|  |  Мобилен широколентов интернет | 40% |
|  | Цени на широколентовия интернет | 10% |
| **Интеграция на цифровите технологии** |
|  | Цифров интензитет | 15% |
|  | Цифрови технологии за бизнеса | 70% |
|  | Е-търговия | 15% |
| **Цифрови обществени услуги** |
|  | Е-управление | 100% |

**Важно!** **Показателите, измерващи целите на Политическата програма Цифрово десетилетие се считат за по-важни и следователно имат двойно тегло в рамките на своето подизмерение.**

Тези показатели са представени в следната таблица:

**DESI индикатори с удвоени тегловни части**

|  |  |
| --- | --- |
| **Човешки капитал -** *включва индикатори които се отнасят до базови и задълбочени умения. Цифровите умения са решаваща част от усвояването на ИКТ. Те изглеждат като критичен недостиг в развитието на цифровизираната икономика* | Поне базови цифрови уменияИКТ специалистиИКТ специалисти жени |
| **Свързаност -** *с най-голямо влияние върху цифровата трансформация в ЕС. Широколентовата скорост има позитивен ефект върху БВП. Затова тази област включва индикатори които измерват цифровата инфраструктура и качеството на свързаността* | Гигабитов интернет за всеки/фиксирани мрежи с много голям капацитет5G покритие |
| **Интеграция на цифровите технологии -** *покрива цифровизацията на бизнеса и електронната търговия. Факторите, движещи цифровата трансформация, идват както от страна на гражданите, така и от страна на бизнеса, където решенията и моделите се прилагат за нарастващ брой клиенти* | МСП с базово/основно ниво на цифров интензитетИИОблакГолеми данни |
| **Цифрови обществени услуги -** *Цифровите технологии могат да помогнат на компаниите и гражданите да комуникират по-ефективно с правителството, а правителствата ще помогнат да се отговори на нуждите на гражданите и бизнеса. Въздействието на електронното правителство върху икономиката е видимо чрез подобрено предоставяне на услуги и по-висока демократизация, по-ниски нива на корупция, както и по-висока конкурентоспособност на бизнеса. Някои проучвания показват, че развитието на цифрови обществени услуги е положително свързано с икономическия растеж поради намаляване на времето за генериране и предоставяне на услуги, подобряване на прозрачността в публичния сектор и по-достъпна обществена информация. потвърждават положителното въздействие на електронното правителство върху брутния вътрешен продукт на глава от населението*  | Цифрови обществени услуги за гражданиЦифрови обществени услуги за бизнеса |

# Цифрова трансформация и икономически растеж чрез използване на DESI

Цифровизацията има потенциала да движи растежа устойчиво и равномерно като подобрява благосъстоянието на хората чрез иновации и подпомага икономическото развитие и устойчивост. Технологичната промяна е критичен фактор за икономическия растеж. Цифровата трансформация е процес тясно свързан с макроикономическата концепция за цифрова конкурентоспособност, тоест способността на страните да иползват цифровите технологии. Цифровата конкурентоспособност е ключов елемент на националните стратегии за постигане на икономически растеж и социално-икономическо развитие.

* DESI като цялостна рамка за оценка на многопосочното влияние на цифровата революция върху обществото и икономиката
* DESI като инструмент за идентифициране на разделението между богати и бедни страни в ЕС и премахването му чрез цифровата трансформация
* Цифрова трансформация и икономически растеж - Значението на DESI за обяснение на промените в БВП на глава от населението в икономиките на ЕС. DESI като двигател за БВП на глава от населението
* **DESI като прокси за икономически растеж /развитие**

*В Анализа на Делойт/2021 се предлага цифровата трансформация да стане централна част от политиката за развитие на икономиките на ЕС. Държавите от ЕС вече имат възможност да използват* ***цифровата конвергенция, измерена от DESI****, за да подкрепят едновременно по-дългосрочната цел на ЕС:* ***икономическа конвергенция****. Тези препоръки са особено важни за по-бедните страни от ЕС и са в съответствие с предложението на ОИСР (2020b) за страните от Латинска Америка да използват силна цифрова трансформация, за да преодолеят капаните на развитието. За да се преодолее икономическата пропаст между бедните и богатите държави от ЕС, ще са необходими някои проактивни действия на всички нива, особено за насърчаване на развитието и възприемането на технологии с висок потенциал. Възможност за прилагане на този тип действия е използването на инструмента Next Generation EU.*

***DESI е полезен за обяснение на промените в БВП на глава от населението****. Това е добра новина за най-бедните страни от ЕС, защото пропастта между богатите и бедните страни в Европейския съюз може да бъде затворена или премахната чрез бърза и интензивна цифрова трансформация. За всяка държава, е от решаващо значение да осигури растеж на БВП за да достигне висок етап на развитие.*

*В Анализа на Делойт/2021 - 10% увеличение на DESI води до 0,65% увеличение на БВП на глава от населението*

# Поглед към предстоящото - цифрова трансформация на ЕС до 2030 г.

[**Цифров компас за 2030 г.: Как да начертаем пътя към цифровото бъдеще на ЕС?“**](https://eur-lex.europa.eu/legal-content/bg/TXT/?uri=CELEX:52021DC0118)

**Визията и целите за 2030 г.,** зададени в съобщението за Цифровия компас, подчертават стремежа на Европа към цифров суверенитет, отворена стратегическа автономност и споделена отговорност да се осигури възможност за устойчиво и проспериращо цифрово бъдеще на хората и предприятията, основано на технологичното лидерство.

България споделя виждането, че цифровото десетилетие на ЕС следва да е фокусирано върху свързаността, цифровите умения, цифровата трансформация на бизнеса и цифровите обществени услуги, следвайки принципите на свобода на словото и информацията, правото на неприкосновеност на личния живот, свободното движение на данни и киберсигурността.

[**Политическа програма на ЕС до 2030 г. „Цифрово десетилетие“**](https://ec.europa.eu/commission/presscorner/detail/bg/IP_21_983)

**През януари 2023 г.** влиза в сила Политическата програма за цифровото десетилетие до 2030 г., която въвежда структуриран процес на сътрудничество между ЕК и държавите-членки, включващ Европейския парламент, за колективна работа за постигане на цели на ниво ЕС, както и за общи по-широки цели и напредък в прилагането на практика на приетата декларация за цифровите права и принципи.

Политическата програма въвежда **нова рамка за управление**, тясно сътрудничество и ефективна координация между ЕК и държавите членки за постигане на целите в областта на цифровите умения, цифровите инфраструктури, цифровизацията на предприятията и обществените услуги**.** Политическата програма Цифрово десетилетие 2030 е първата хоризонтална стратегия в областта на цифровите технологии, одобрена от Европейския парламент, Съвета и Комисията, в сравнение с Цифровата програма за Европа и Цифровия единен пазар и е **най-важната стъпка в процеса на изготвяне на политиките в областта на цифровите технологии.** ЕК и държавите членки ще определят **траектории от междинни цели на ниво ЕС и на национално ниво** за изпълнението на десетгодишния план за изграждане на цифрова Европа до 2030 г.

Програмата цели и формулирането и осъществяването на мащабни многонационални цифрови проекти, наблюдение за спазване на цифровите принципи, наблюдение на инфраструктурата и критично важни празноти в капацитета, изграждане на консенсус и др.

Предвижда се **създаване на нова структура - консорциум за европейска цифрова инфраструктура**, която ще позволи разработване и изпълнение на многонационални проекти.

Комисията първо ще разработи прогнозни траектории на ЕС за всяка цел, заедно с държавите членки, които на свой ред ще предложат национални стратегически пътни карти за постигането на целите. В тези карти ще бъдат включени националните траектории заедно с всички настоящи или планирани политики или инструменти, които държавите възнамеряват да използват.

Ежегодно Комисията ще представя на Европейския парламент и на Съвета на ЕС Доклад за състоянието на цифровото десетилетие. Докладът:

* ще определя областите, в които са необходими допълнителни действия;
* ще анализира недостига на инвестиции или други ресурси и ще очертава мерките, които са необходими за укрепване на цифровия суверенитет на ЕС;
* ще дава оценка на прилагането на съответните регулаторни предложения и на действията на ниво ЕС и на национално ниво.

Държавите членки ще адаптират своите национални стратегически пътни карти и ще ги съгласуват с препоръките в доклада. Те ще могат да предлагат допълнителни коригиращи мерки. За ускореното разработване и изпълнение на многонационални проекти ще способстват консорциуми за европейски цифрови инфраструктури (EDIC) – нов инструмент, предложен от ЕК за постигането на целите за цифровата трансформация.

**Единното звено за контакт за България с Европейската комисия по въпросите на цифровата трансформация е Министерството на електронното управление.** С Решение C (2016) 3301 на ЕК се създава **Управителен съвет за цифровото десетилетие** **(Съвета),** който ще подпомага и консултира Комисията по въпросите на цифровата трансформация, включително съответното законодателство, политики, мерки и действия, които допринасят за постигането на целите в областта на цифровите технологии до 2030 г. и общите цели, определени в програмата на политиката за цифровото десетилетие до 2030 г., както и външното измерение на цифровото десетилетие, като взема предвид Декларацията за цифровите права и принципи и нейното прилагане. От българска страна, представители в Съвета са МЕУ (титуляр) и Министерството на транспорта и съобщенията и Министерството на иновациите и растежа (заместници).

Държавите членки следва да адаптират своите национални стратегически документи съгласно целите и принципите на Програмата за цифрова политика и да включат в тяхното изпълнение многонационални проекти там, където това е допустимо и възможно. Финансирането на тези проекти в националните стратегически пътни карти може да става чрез националните планове към Механизма за възстановяване и устойчивост.

[**Европейска декларация относно цифровите права и принципи за цифровото десетилетие**](https://ec.europa.eu/commission/presscorner/detail/bg/ip_22_452)

На 26 януари 2022 г. Европейската комисия публикува своето предложение за [„Европейска декларация за цифровите права и принципи за цифровото десетилетие“](https://eur-lex.europa.eu/legal-content/EN/TXT/?uri=COM%3A2022%3A28%3AFIN&qid=1643297725980). Декларацията транспонира основните права на гражданите на ЕС в цифровата сфера, надграждайки предишни декларации и Хартата на основните права на ЕС. Той също така рисува „по-голямата картина“ за много скорошни законодателни инициативи в ЕС, като изчерпателно кодифицира различни специфични принципи, които вече ръководят институциите на ЕС в усилията им да създадат „дигитализирана“ законодателна рамка. Въпреки че декларацията е политическа декларация, а не обвързващо законодателство, тя все пак ще има косвен ефект върху всяка компания, която извършва бизнес дигитално в ЕС, тъй като бъдещото законодателство със сигурност ще включва и ще бъде приведено в съответствие с тези нови принципи.

Европейската декларация за цифровите права има за цел да насочи Европейския съюз в неговия „Път към цифровото десетилетие“ (друго [предложение на ЕС](https://eur-lex.europa.eu/legal-content/EN/TXT/?uri=CELEX%3A52021PC0574)). По същество Декларацията насърчава поставянето на хората в центъра на цифровата трансформация и възприемането на европейските ценности в цифровата сфера. Въпреки това, дори Европейската комисия, като автор на декларацията, подчертава нейния декларативен характер и че тя „като такава не засяга съдържанието на правните норми или тяхното прилагане“.

В шест кратки глави декларацията се фокусира върху:

1. ролята на човешките ценности, като правата на човека и демокрацията, в цифровото общество;
2. приобщаваща и солидарна рамка, обединяваща хората и осигуряваща справедлив и равен достъп за всички;
3. насърчаване на свободата на избор на потребителите чрез предотвратяване на дискриминация и чрез превръщане на алгоритмите и AI по-прозрачни и отговорни;
4. създаване на надеждно и разнообразно онлайн пространство, което позволява на всеки да участва в демократичен дебат без цензура, като същевременно спира разпространението на незаконно съдържание;
5. насърчаване на безопасни стандарти, които дават на потребителите власт над техните данни и защитават децата онлайн; и
6. съобразяване със „Зелената сделка“ и гарантиране, че цифровите технологии са устойчиви и ограничени в своето въздействие върху околната среда.

Трите предишни декларации на ЕС, върху които сега се основава Декларацията за цифровите права, вече бяха насочени към **електронното управление** ([Декларация от Талин](http://ec.europa.eu/newsroom/document.cfm?doc_id=47559), 2017), **цифровото общество** ([Декларация от Берлин](https://ec.europa.eu/isa2/sites/isa/files/cdr_20201207_eu2020_berlin_declaration_on_digital_society_and_value-based_digital_government_.pdf), 2020) и **цифровата демокрация** ([Лисабонската декларация](https://www.lisbondeclaration.eu/), 2021), но новата декларация ще бъде първата, която ще се съсредоточи единствено върху **основните права на гражданите на ЕС в цифровата сфера**.

Прилагането на европейската рамка за цифрова трансформация до 2030 г. предполага актуализиране на националните стратегически и програмни документи с цифрова компонента с период на действие до 2030 г.

Основните предизвикателства пред политиката за цифрова трансформация на България са:

* Липса на редовно правителство и Програма на правителството
* Нужда от ясно определени институционални отговорности по определени въпроси (изкуствен интелект, политика за данни и др.)
* Актуализация на националните стратегически и програмни документи в крак с технологичното развитие (напр. Националната програма за развитие България 2030)
* Създаване на добре работещ механизъм на координация по мониторинга на показателите на индекса за навлизането на цифровите технологии в икономиката и обществото (DESI)
* Разработване на общи стандарти при използването на изкуствения интелект в процеса на цифровизация с цел осигуряване на гаранции за равен достъп и зачитане на правата на човека
* Управление на националните интернет ресурси в полза на българските граждани
* Създаване на ефективни публично-частни партньорства
* Участие в Консорциуми за европейска цифрова инфраструктура (EDICs) за многонационални проекти в цифровата област
* Намиране на кадри с широкоспектърна експертиза и опит - техническа, правна, по европейски въпроси за работа в държавната администрация.

# Приложения

* Приложение 1: Данни на НСИ за 2022 г.
* Приложение 2: Екосистемата на изкуствения интелект в България
* Приложение 3: Иновации в България 2022
* Приложение 4: БАСКОМ барометър 2022